
REFERAT
Privind participarea Consiliului Local în calitate de sustinator financiar al proiectului „ Camarila Culturala”, organizat de Grupul Scolar de Industrie Alimentara
Grupul Scolar de Industrie Alimentara a depus solicitarea nr. SC2006- 000606/ 13.01.06 privind susţinerea financiară a proiectului „ Camarila Culturala”,  in perioada aprilie-iunie, septembrie-decembrie 2006. 
Proiectul isi propune creşterea accesului tinerilor la actul cultural si asimilarea subiectivă a acestuia (cultivarea sensibilităţii estetice). Proiectul urmăreşte consolidarea unui nucleu de elevi capabili să asimileze critic fenomenele culturale, care va avea rolul de a atrage şi alte persoane spre cultura si familiarizarea lor cu mediul cultural printr-o serie de activităţi. 
           Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

4.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

